ଜନମାଷ୍ଟମୀ ଆମକୁ ଏହି ମହାନ ଅବତାରଙ୍କ ସହିତ ଆମର ମନ ଏବଂ ହୃଦୟକୁ ଯୋଡିଦେବା ପାଇଁ ଏକ ସୁନ୍ଦର ସୁଯୋଗ ପ୍ରଦାନ କରେ। ବର୍ଷର ଏହି ସମୟରେ ଯୋଗଦା ସତସଙ୍ଗ ସୋସାଇଟି ଅଫ୍ ଇଣ୍ଡିଆ (ୱାଇଏସ୍ଏସ୍)ର ଭକ୍ତଗଣ ପ୍ରାୟ ଆଠ ଘଣ୍ଟାର ଏକ ବିଶେଷ ଦୀର୍ଘ ଧ୍ୟାନ ନିମନ୍ତେ ଏକତ୍ରିତ ହୁଅନ୍ତି।
'ଯୋଗୀର ଆତ୍ମଚରିତ' ପୁସ୍ତକର ବିଶ୍ବ-ପ୍ରସିଦ୍ଧ ରଚୟିତା ଶ୍ରୀ ଯୋଗାନନ୍ଦଜୀ ଭଗବାନ୍ କୃଷ୍ଣଙ୍କ ବାର୍ତ୍ତାକୁ, ତାଙ୍କ ଦ୍ୱାରା କରାଯାଇଥିବା ଭାରତର ଅତି ଲୋକପ୍ରିୟ ଗ୍ରନ୍ଥ ଭଗବଦ୍ ଗୀତାର ଅନନ୍ୟ ଅନୁବାଦ , 'God Talks with Arjun' ପୁସ୍ତକରେ ବିଶଦ ବ୍ୟାଖ୍ୟା ବର୍ଣ୍ଣନା କରିଛନ୍ତି। ଏହା ଭଗବାନ ଶ୍ରୀକୃଷ୍ଣ (ଆତ୍ମାର ପ୍ରତୀକ) ଏବଂ ତାଙ୍କ ଶିଷ୍ୟ ଅର୍ଜୁନ (ଆଦର୍ଶ ଭକ୍ତଙ୍କ ଆତ୍ମାର ପ୍ରତୀକ) ଙ୍କ ମଧ୍ୟରେ ଏକ ସଂଳାପ ତଥା ଆଧ୍ୟାତ୍ମିକ ମାର୍ଗଦର୍ଶନର ଅପରିବର୍ତ୍ତନୀୟ ବାଣୀ, ଯାହା ସମସ୍ତ ସତ୍ୟ ଅନ୍ୱେଷଣକାରୀଙ୍କ ପାଇଁ ପ୍ରଯୁଜ୍ୟ।
ଯୋଗାନନ୍ଦଜୀଙ୍କ ଶିକ୍ଷାର ମୂଳରେ 'ଧ୍ୟାନର କ୍ରିୟାଯୋଗ ବିଜ୍ଞାନ' ତଥା ଧ୍ୟାନ କୌଶଳର ଏକ ବିସ୍ତୃତ ବିବରଣୀ ଅଛି। ଶ୍ରୀ ଯୋଗାନନ୍ଦଜୀ କହନ୍ତି, ଶ୍ରୀକୃଷ୍ଣଙ୍କ ଦ୍ୱାରା ଅର୍ଜୁନଙ୍କୁ ଦିଆଯାଇଥିବା କ୍ରିୟାଯୋଗ କୌଶଳର ଶିକ୍ଷା, ଯାହା ଗୀତାରେ ବର୍ଣ୍ଣିତ, ତାହା ଯୋଗଧ୍ୟାନର ସର୍ବୋଚ୍ଚ ଆଧ୍ୟାତ୍ମିକ ବିଜ୍ଞାନ ଅଟେ।
ଜୀବନ ନିର୍ବାହର ଆଦର୍ଶ ଉପାୟ କ'ଣ? ଭଗବାନ୍ ଶ୍ରୀକୃଷ୍ଣ କେବଳ ଆଧୁନିକ ଯୁଗ ପାଇଁ ନୁହେଁ, ବରଂ ପ୍ରତ୍ୟେକ ଯୁଗ ପାଇଁ ଏହାର ଉପଯୁକ୍ତ ଉତ୍ତର ଦେଇଛନ୍ତି, ସେଗୁଡିକ ହେଲା, କର୍ତ୍ତବ୍ୟର ଯୋଗ, ଅନାସକ୍ତି ଏବଂ ଈଶ୍ୱରଙ୍କୁ ହୃଦୟଙ୍ଗମ କରିବା ପାଇଁ ଧ୍ୟାନ ଯୋଗ।
ଯେପରି ଭଗବାନ୍ ଶ୍ରୀକୃଷ୍ଣ ଅର୍ଜୁନଙ୍କୁ ସାହାଯ୍ୟ କରିଥିଲେ, ତେଣୁ ସେ ଆମ ପ୍ରତ୍ୟେକଙ୍କ ଆତ୍ମା   ଏବଂ ଅହଂଭାବ ଭିତରେ ଘଟୁଟିବା କୁରୁକ୍ଷେତ୍ର ଯୁଦ୍ଧରେ ଆମକୁ ସାହାଯ୍ୟ କରିପାରିବେ। ଭଗବଦ୍ ଗୀତାରେ ତାଙ୍କର ଅସୀମ ଜ୍ଞାନ ବିଷୟରେ ଯାହା ଜଣାଇଛନ୍ତି ତାହା ହେଉଛି, ଗଭୀର ଧ୍ୟାନ ମାଧ୍ୟମରେ ଭଗବାନଙ୍କ ସହ ଯୋଗାଯୋଗ ସ୍ଥାପନ କରିବା ଏବଂ ତାଙ୍କ ନିକଟରେ ନୈବେଦ୍ୟ ଭାବରେ ଆମର କର୍ତ୍ତବ୍ୟ ପାଳନ କରିବା। ଏହା ବ୍ୟତୀତ ଆତ୍ମାର   ସ୍ୱାଧୀନତା ପାଇବା ପାଇଁ ଅନ୍ୟ କୌଣସି ବଡ଼ ଉପାୟ ନାହିଁ।
